Центурион (лат. centurio – стотник) е член на младшия команден състав на римската армия. Командвал центурия.

Центурионите носели посребрена люспеста броня (lorica squamata), на която били запоени наградите им (falerae) и наколенници. Гребенът на шлема им бил закрепен напречно. Меча носели отляво, а камата (pugio) – отдясно. Също така отличителен техен белег била и лозовата палка (vitis), с която наказвали легионерите за различни прегрешения.

След реформите на Гай Марий в един легион имало по 59 центуриона, по 6 във всяка кохорта (с изключение на 1 кохорта, с 5 центуриона).

Командирът на първата центурия на първата кохорта (centuria prior) командвал същевременно и цялата манипула и се наричал Primus pilus. Той бил с най-висок ранг измежду всички останали центуриони и имал право да участва на военния съвет и да изказва мнение. Другите 4 центуриона на Първа кохорта се казвали primi ordines и също участвали на военния съвет.

В останалите кохорти командващите на първите 2 центурии се казвали съответно – pilus prior и pilus posterior, после следвали princes prior и princes posterior; hastatus prior и hastatus posterior. Най-низшият по звание бил decimus hastatus posterior – центурионът на десетата задна центурия на хастатите.

Йерархия на центурионите в един легион:

 Кохорта I. Primus pilus.
 Centurio I princeps prior.
 Centurio I hastatus prior.
 Centurio I princeps posterior.
 Centurio I hastatus posterior.
 Кохорта II.
 Centurio II pilus prior.
 Centurio II princeps prior.
 Centurio II hastatus prior.
 Centurio II pilus posterior.
 Centurio II princeps posterior.
 Centurio II hastatus posterior.

................................

 Кохорта X.
 Centurio X pilus prior.
 Centurio X princeps prior.
 Centurio X hastatus prior.
 Centurio X pilus posterior.
 Centurio X princeps posterior.
 Centurio X hastatus posterior.

Бележки

Източници 
 Тази статия се основава на материал, публикуван във форум S.P.Q.R , използван с разрешение на автора.

Военни звания
Древноримски титли